IMISLab/GreekWikipedia huggingface dataset:
Ο βάλτος (ταινία)

Ο Βάλτος είναι Ελληνική κινηματογραφική ταινία παραγωγής 1973, σε σενάριο και σκηνοθεσία Ντίνου Δημόπουλου, ο οποίος έγραψε και το σενάριο μαζί με τον Λάζαρο Μοντανάρη. Η ταινία προβλήθηκε τη σεζόν 1973-1974 και έκοψε 106.741 εισιτήρια. Ήρθε στην 8η θέση σε 44 ταινίες και γυρίστηκε εξ ολοκλήρου στην Κόπραινα, ένα λιμανάκι στον Αμβρακικό κόλπο.

 Μια οικοδομική εταιρία έχει στήσει μια απάτη μαζεύοντας χρήματα από ιδιώτες προκειμένου να τους χτίσει σπίτια. Το μυστικό γνωρίζουν μόνο τρία άτομα. Ο Βασίλης, ο Αλέξης και η Λένα. Την τελευταία μέρα πριν αυτοί οι τρεις το σκάσουν στο εξωτερικό με ένα μικρό ιδιωτικό αεροπλάνο και τα χρήματα της απάτης (45.000.000 δραχμές), η Λένα αποκαλύπτει το μυστικό σε έναν παλιό της φίλο και θύμα της απάτης, τον Δημήτρη. Έτσι, την επόμενη μέρα φεύγουν και οι τέσσερις με το αεροπλάνο. Θα προσγειωθούν σε μια έρημη περιοχή, όπου οι δύο άντρες θα προσπαθήσουν να σκοτώσουν τον Δημήτρη. Η Λένα, αφού προσπαθήσει να τον σώσει, θα προσπαθήσει να πάρει τον χειρισμό του αεροπλάνου. Θα το ρίξει όμως σε έναν βάλτο... Η όλη περιπέτεια κινεί το ενδιαφέρον των κατοίκων της περιοχής, ενός γέρου φαροφύλακα, της κόρης του, ενός αποφυλακισμένου, του Βαγγέλη, και της ερωμένης του φαροφύλακα. Όταν είχε αποφυλακιστεί ο Βαγγέλης, μαζί με έναν άλλον είχαν επιχειρήσει να βιάσουν την κόρη του φαροφύλακα. Ο φαροφύλακας σκότωσε τον άλλον και έτσι ο Βαγγέλης εξαγοράζει την σιωπή του σε χρήματα... Αυτές οι δυο τετράδες προσπαθούν να βγάλουν τα χρήματα από το αεροπλάνο, ελπίζοντας ότι όλοι θα πάρουν μερίδιο στο τέλος. Όμως η καχυποψία είναι διάχυτη... Η κόρη του φαροφύλακα ερωτεύεται τον Βασίλη. Στην συνέχεια βλέπουμε την ιστορία και ενός άλλου ζευγαριού, του Θάνου και της Άννας, οι οποίοι, μετά την άρνηση των πλούσιων γονέων της Άννας για τον γάμο τους, κλέβονται και καταφεύγουν με μια βάρκα στο νησάκι που βρίσκονται οι πρωταγωνιστές. Ο Βαγγέλης τους καίει τη βάρκα, τους παίρνει τα πράγματα και τους υποχρεώνει με τη βία να συμμετέχουν και αυτοί στις προσπάθειες για την ανέλκυση των χρημάτων. Σιγά-σιγά, ο Θάνος αποκαλύπτει το πραγματικό του πρόσωπο, ότι δηλαδή είναι ένας προικοθήρας που παρίστανε τον ερωτευμένο με την Άννα για τα λεφτά της. Και φτάνουμε στο τέλος της ταινίας. Τα λεφτά βγαίνουν. Μετά από ένα τρικούβερτο γλέντι όμως, ο Βασίλης και ο Αλέξης σκέφτονται ένα σχέδιο για να πάρουν όλα τα λεφτά και να φύγουν μόνοι τους. Ο Βασίλης όμως, αργοπεθαίνει μετά από δάγκωμα λυσσασμένου σκύλου και έτσι το σχέδιο το προχωράει μόνος του ο Αλέξης. Κλειδώνει τους υπόλοιπους στην αποθήκη που έχουν περάσει την νύχτα και τους κόβει την παροχή νερού, μέχρι να του δώσουν όλα τα χρήματα. Το σχέδιο πετυχαίνει και ο Αλέξης απογειώνεται με το αεροπλάνο (που στο μεταξύ έχει βγει από τον βάλτο). Όμως, ο Βασίλης με όση δύναμη του απομένει, βρίσκει το κλειδί και ανοίγει την αποθήκη. Η Λένα θέλει να πάει με τους άλλους και προσπαθεί να πάρει τον χειρισμό του αεροπλάνου από τον Αλέξη. Το αεροπλάνο συντρίβεται, οι δύο επιβαίνοντες σκοτώνονται και τα λεφτά καταστρέφονται.
Ντμίτρι Καμπάροφ

Ο Ντμίτρι Βλαντίμιροβιτς Καμπάροφ (ρωσικά: Дмитрий Владимирович Комбаров) γεννήθηκε στις 22 Ιανουαρίου 1987 και είναι Ρώσος ποδοσφαιριστής, ο οποίος παίζει για την Σπαρτάκ Μόσχας. Δίδυμος αδερφός του Κιρίλλ Καμπάροφ.

 Ο Ντμίτρι ξεκίνησε να παίζει ποδόσφαιρο στην ηλικία των 4. Το 1993, ο Ντμίτρι και ο αδερφός του, Κιρίλλ, άρχισαν να παίζουν για την νεανική ομάδα της Σπαρτάκ Μόσχας. Ωστόσο, εξαιτίας μιας διαφωνίας με τους προπονητές, τα αδέρφια έφυγαν από την Σπαρτάκ και πήγαν στην Ντιναμό Μόσχας. Ο Ντμίτρι έκανε την πρώτη του εμφάνιση για την πρώτη ομάδα της Ντιναμό Μόσχας στις 13 Ιουλίου 2005 στον αγώνα για το Κύπελλο Ρωσίας απέναντι στην Ντιναμό Μπριάνσκ. Τον Αύγουστο, τα αδέρφια Καμπάροφ έφυγαν από την Ντιναμό Μόσχας και επέστρεψαν στην Σπαρτάκ Μόσχας. Στις 25 Μαϊου 2012, ο Καμπάροφ συμπεριλήφθη στην 23μελη σύνθεση της εθνικής Ρωσίας για το Euro 2012. Μέχρι τις 7 Μαϊου 2012.
Αγία Παρασκευή Κιλκίς

Η Αγία Παρασκευή είναι ημιορεινό χωριό του Κιλκίς. Βρίσκεται σε πολύ μικρή απόσταση από τον Νομό Σερρών, ενώ απέχει 39 χλμ. από το Κιλκίς και 14 χλμ. από την Ροδόπολη. Στο παρελθόν αποτελούσε οικισμό του Νομού Σερρών.

 Η Αγία Παρασκευή βρίσκεται βορειοανατολικά της λίμνης Δοϊράνης σε υψόμετρο 220 μέτρων. Είναι κτισμένη δίπλα στην επαρχιακή οδό Ροδόπολης - Καστανούσας, ανάμεσα στο Σταθμό Μουριών και την Καστανούσσα. Απέχει 36 χλμ. βόρεια από το Κιλκίς και 81,5 χλμ. βόρεια από τη Θεσσαλονίκη. Η εκκλησία του Αγίου Γεωργίου που χρονολογείται γύρω στο 1800 και είναι τρίκλιτη ξυλοστεγής βασιλική έχει χαρακτηριστεί από το 1989 ως αρχαίο μνημείο. Ενδιαφέρον παρουσιάζει ο εσωτερικός της διάκοσμος που ακολουθεί την παραδοσιακή εικονογραφία των αρχών του 19ου αιώνα. Ως οικισμός, περιλαμβάνεταιι στις ελληνικές απογραφές από το 1920 ως μέρος της τότε κοινότητας Παλμών (Καστανούσσας) Σερρών. Σύμφωνα με το πρόγραμμα Καλλικράτης αποτελεί την τοπική κοινότητα Αγίας Παρασκευής που ανήκει στη δημοτική ενότητα Μουριών του δήμου Κιλκίς και σύμφωνα με την απογραφή 2011 έχει πληθυσμό 180 κατοίκους. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 19,220 χμ² (2011). Γιώργος Γεωργαντάς, βουλευτής Κιλκίς, Υπουργός Αγροτικής Ανάπτυξης και Τροφίμων. Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Εγκυκλοπαίδεια Δομή, 2002-4
The Ozzman Cometh

The Ozzman Cometh είναι ο τίτλος της συλλογής τραγουδιών του βρετανού χέβι μέταλ τραγουδιστή Ozzy Osbourne, η οποία κυκλοφόρησε το 1997 μέσω της δισκογραφικής εταιρείας "Epic Records". Η συλλογή κυκλοφόρησε σε περιορισμένο αριθμό αντιτύπων με μορφή διπλού CD, με δύο πρώην ακυκλοφόρητες εκτελέσεις κομματιών των Black Sabbath, το μέχρι τότε ακυκλοφόρητο "Walk on Water", τη διασκευή στο "Pictures of Matchstick Men" των Status Quo που ηχογράφησε ο Osbourne μαζί με τους Type Ο Negative και μία 18λεπτη συνέντευξη του Osbourne από το 1988. Τα δύο πρώτα κομμάτια, "Black Sabbath" και "War Pigs", είναι ανέκδοτες ηχογραφήσεις κομματιών των Black Sabbath για τα "The John Peel Sessions" του "BBC", από τον Απρίλιο του 1970. Τα επόμενα τέσσερα τραγούδια προέρχοται από τα δύο πρώτα προσωπικά άλμπουμ του καλλιτέχνη, με τις αρχικές ηχογραφήσεις των τυμπάνων και του μπάσου να έχουν αντικατασταθεί από εκτελέσεις του Ρόμπερτ Τρουχίγιο και του Μάικ Μπόρντιν, λόγω της δικαστικής διαμάχης για τα πνευματικά δικαιώματα με τα μέλη του συγκροτήματος που ηχογράφησαν τα άλμπουμ, Μπομπ Ντέισλι και Λι Κέρσλεηκ. Το "Ozzman Cometh" σκαφάλωσε στο αμερικάνικο Top-20 και βραβεύθηκε ως διπλά πλατινένιο.

 1. Black Sabbath (Osbourne, Iommi, Butler, Ward) - 9:25 2. War Pigs (Osbourne, Iommi, Butler, Ward) - 8:15 3. Goodbye to Romance (Osbourne, Rhoads, Daisley) - 5:35 4. Crazy Train (Osbourne, Rhoads, Daisley) - 4:51 5. Mr. Crowley (Osbourne, Rhoads, Daisley) - 4:56 6. Over the Mountain (Osbourne, Rhoads, Daisley, Kerslake) - 4:32 7. Paranoid (Live) (Osbourne, Iommi, Butler, Ward) - 2:53 8. Bark at the Moon (Osbourne) - 4:17 9. Shot in the Dark (Osbourne, Soussan) - 3:44 10. Crazy Babies (Osbourne, Wylde, Daisley, Castillo) - 4:14 11. No More Tears (Osbourne, Wylde, Inez, Castillo, Purdell) - 5:54 12. Mama, I'm Coming Home (Osbourne, Wylde, Lemmy) - 4:11 13. I Don't Want to Change the World (Live) (Osbourne, Wylde, Castillo, Lemmy) - 4:00 14. I Just Want You (Osbourne, Vallance) - 4:57 15. Back on Earth (Richard Supa, Taylor Rhodes) - 5:00 The Ozzman Cometh (άλμπουμ) Επίσημη κυκλοφορία: 11 Νοεμβρίου 1997 The Ozzman Cometh (άλμπουμ)Ηνωμένες Πολιτείες (RIAA Certification): 2 φορές πλατινένιος Καναδάς (CRIA Certification): Πλατινένιος Τα τραγούδια του The Ozzman Cometh ηχογραφήθηκαν από τους εξής μουσικούς: Όζι Όσμπορν - φωνητικά Ράντι Ρόουντς - κιθάρα Τζέικ Λι - κιθάρα Ζακ Γουάιλντ - κιθάρα Ρόμπερτ Τρουχίγιο - μπάσο Μάικ Ινέζ - μπάσο Φιλ Σούσαν - μπάσο Γκίζερ Μπάτλερ - μπάσο Μάικ Μπόρντιν - τύμπανα Τόμι Όλντριτζ - τύμπανα Ράντι Καστίγιο - τύμπανα Ντιν Καστρονόβο - τύμπανα Ντον Έρεϊ - πλήκτρα Ρικ Γουέικμαν - πλήκτρα Τζον Σινκλέρ - πλήκτρα Μάικ Μόραν - πλήκτρα Τζόνι Κουκ - πλήκτρα The Ozzman Cometh - Ozzy Osbourne | Songs, Reviews, Credits, Awards | AllMusic Ozzy Osbourne - The Ozzman Cometh | Sputnikmusic Ozzy Osbourne - The Ozzman Cometh - Reviews - Encyclopaedia Metallum
Γουίλιαμ Ρόμπερτ Μπρουκς

Ο Γουίλιαμ Ρόμπερτ Μπρουκς (William Robert Brooks, 11 Ιουνίου 1844 – 3 Μαΐου 1921) ήταν γεννημένος στη Μεγάλη Βρετανία Αμερικανός αστρονόμος. Ανεκάλυψε περισσότερους κομήτες από οποιονδήποτε άλλον άνθρωπο στην ιστορία, εκτός από τον Ζαν-Λουί Πονς.

 Ο Μπρουκς γεννήθηκε στο Μέιντστοουν της νότιας Αγγλίας και ήταν γιος της του πάστορα των Βαπτιστών Γουίλιαμ Μπρουκς και της συζύγου του Κάρολιν, το γένος Γουίκινγκς (Wickings). Κάποια χρόνια αργότερα η οικογένεια μετανάστευσε στο Μάριον της πολιτείας της Νέας Υόρκης. Ο νεαρός Μπρουκς ανέπτυξε το ενδιαφέρον του για την αστρονομία κατά τη διάρκεια ενός παιδικού ταξιδιού στην Αυστραλία, όταν είδε έναν ναυτίλο να παίρνει μετρήσεις με έναν εξάντα. Ως νέος, εργάσθηκε σε ένα εργοστάσιο σιδήρου στο Μπάφαλο, αποκτώντας σημαντικές ικανότητες στα μηχανικά και στη σχεδίαση. Συνέχισε ως επαγγελματίας φωτογράφος στην κωμόπολη Φελπς προτού στραφεί στην αστρονομία, που κατέληξε να απορροφά ολόκληρο σχεδόν τον χρόνο του. Ο Μπρουκς γνώριζε καλά να κατασκευάζει φακούς και ήταν σε θέση να σχεδιάζει και να κατασκευάζει τα δικά του τηλεσκόπια. Χρειάσθηκε ένα έτος για να λειάνει τα οπτικά μέρη του κατοπτρικού του τηλεσκοπίου των εννέα ιντσών (23 εκατοστόμετρων, σε διάμετρο). Μετά τον γάμο του με τη Μαίρη Ε. Σμιθ (Mary E. Smith) το 1870, ο Μπρουκς εγκαταστάθηκε στο Φελπς, όπου ανακάλυψε τον πρώτο του κομήτη το 1881, με ένα τηλεσκόπιο δικής του κατασκευής. Το 1886 ανακάλυψε άλλους τρεις κομήτες.Οι επιτυχίες του Μπρουκς στην ανακάλυψη κομητών κίνησαν το ενδιαφέρον του επιχειρηματία Γουίλιαμ Σμιθ (1818-1912), ο οποίος, θέλοντας να φέρει τον Μπρουκς στην Τζενήβα της πολιτείας της Νέας Υόρκης, έκτισε ένα αστεροσκοπείο και ένα σπίτι για την οικογένεια του Μπρουκς. Ο Μπρουκς έγινε έτσι διευθυντής του «Αστεροσκοπείου Σμιθ» στο Κολέγιο Χόμπαρτ της Τζενήβα, όπου δίδασκε συνεχίζοντας την αστρονομική του έρευνα. Οι παρατηρήσεις του από εκεί απέφεραν την ανακάλυψη 16 νέων κομητών. Ο Μπρουκς ανακάλυψε συνολικά τουλάχιστον 26 κομήτες, μεταξύ των οποίων τους περιοδικούς 12P/Πονς-Μπρουκς και 16P/Μπρουκς. Σημαντική ανακάλυψη ήταν επίσης ο ορατός και με γυμνό μάτι κομήτης C/1911 O1. Εκτός των κομητών, ο Μπρουκς υπήρξε ένας από τους πρωτοπόρους της αστροφωτογραφίας. Κατά τη διάρκεια του βίου του ο Μπρουκς πήρε τιμητικά μετάλλια από το Αστεροσκοπείο Λικ, την Αστρονομική Εταιρεία του Ειρηνικού και την Αστρονομική Εταιρεία του Μεξικού, όπως και το Μετάλλιο Λαλάντ της Γαλλικής Ακαδημίας Επιστημών, το 1899. Ο Μπρουκς ανακηρύχθηκε επίτιμος διδάκτορας και καθηγητής του Κολεγίου Χόμπαρτ.Ο αστεροειδής 2773 Μπρουκς, που ανακαλύφθηκε το 1981, ονομάσθηκε έτσι προς τιμή του Γουίλιαμ Ρόμπερτ Μπρουκς. Ο Μπρουκς απεβίωσε στο σπίτι του στην Τζενήβα σε ηλικία 77 ετών.
Σοφία Ασημακοπούλου

Η Σοφία (Χάιδω) Ασημακοπούλου είναι Ελληνίδα πολιτικός και βουλευτής Β' Πειραιώς της Ελληνικής Λύσης. Στις εκλογές του Μαΐου και του Ιουνίου του 2023 επανεξελέγη στην ίδια θέση.

 Εξελέγη για πρώτη φορά βουλευτής Β΄ Πειραιώς με την Ελληνική Λύση στις εκλογές του 2019 και επανεξελέγη βουλευτής στις εκλογές του Μαΐου του 2023. Επιπλέον, την περίοδο 2019-23 ήταν μέλος των διαρκών επιτροπών μορφωτικών υποθέσεων και κοινωνικών υποθέσεων.
Βλαντίσλαβ της Βοσνίας

Ο Βλαντίσλαβ. σερβοκροατικά: Владислав Котроманић/Vladislav Kotromanić‎, (απεβ. το 1354) από τον Οίκο των Κοτρομάνιτς, ήταν μπαν της Βοσνίας από τον Σεπτέμβριο του 1353 μέχρι το τέλος του.

 Ήταν ο δευτερότοκος γιος του Στεφάνου Α΄ μπαν της Βοσνίας, και της Ελισάβετ των Νεμάνιτς, κόρης του Στεφάνου Ντραγκούτιν της Σερβίας. Μετά το τέλος του Στεφάνου Α΄ περί το 1314, η μητέρα τού Βλαντίσλαβ ανέλαβε την επιτροπία στο όνομα του μεγαλύτερου αδελφού του, Στεφάνου Β΄. Αδιευκρίνιστες συνθήκες την ανάγκασαν σύντομα να εγκαταλείψει τη Βοσνία και να αναζητήσει καταφύγιο στη δημοκρατία της Ραγκούσας. Πήρε μαζί της τα παιδιά της και τα έγγραφα της Ραγκούσας δείχνουν, ότι πέρασε αρκετά χρόνια εκεί στην εξορία. Ο χρονικογράφος του 16ου αι. Mαύρο Ορμπίνι αναφέρει, ότι μόνο ο Στέφανος (Α΄) ακολούθησε την Eλισάβετ, ενώ ο Βλαντίσλαβ και ο μικρότερος αδελφός του Nινόσλαβ πήγαν στην κροατική πόλη Mεντβέντγκραντ. Μέχρι το καλοκαίρι του 1319, η οικογένεια Koοτρομάνιτς είχε επιστρέψει στη Βοσνία. Ο Βλαντίσλαβ και ο Στέφανος (Α΄) συμμετείχαν σε έναν μεγάλο συνασπισμό ευγενών ενάντια στον άρχοντά τους Μλάντεν Β΄ Σούμπιτς του Μπρίμπιρ, προκαλώντας την πτώση του και θέτοντας τον Οίκο των Κοτρομάνιτς απευθείας υπό την επικυριαρχία του βασιλιά Καρόλου Α΄ της Ουγγαρίας. Στη συνέχεια, τα αδέλφια συνέχισαν να βοηθούν τον μπαν της Σλαβονίας σε συγκρούσεις με Κροάτες μεγιστάνες. Ο Βλαντίσλαβ, με τον τίτλο τού πρίγκιπα (knez), εμφανίζεται μαζί με τον Στέφανο Α΄ ως χορηγός των καταστατικών στην οικογένεια των ευγενών Χρβατίνιτς μεταξύ 1326 και 1331. Στα τέλη του 1337 ή στις αρχές του 1338, νυμφεύτηκε τη Γιελένα Σούμπιτς, κόρη του Γεωργίου Β΄ Σούμπιτς του Μπρίμπιρ. Την τελετή του γάμου τέλεσε ο Λαμπρίντιο Βιτούρι επίσκοπος Τρογκίρ. Οι αρχές της πόλης που ήταν εχθρικές μαζί του, παραπονέθηκαν αργότερα στον πάπα ότι ο γάμος ήταν αντικανονικός, λόγω της συγγένειας τού ζεύγους. Παρόλα αυτά οι δύο τους έμειναν μαζί και απέκτησαν δύο γιους, τον Tβρτκo Α΄ και τον Βουκ. Ο Στέφανος Β΄ απεβίωσε το 1353, χωρίς να αφήσει πίσω του γιους. Για άγνωστους λόγους, ο Βλαντίσλαβ αποκλείστηκε από τη διαδοχή και ο τίτλος τού μπαν της Βοσνίας πέρασε απευθείας στον γιο του Tβρτκo Α΄. Ωστόσο ο Tβρτκo Α΄ ήταν μόλις 15 ετών εκείνη την εποχή, οπότε ο Βλαντίσλαβ ανέλαβε τα ηνία της διακυβέρνησης μαζί με τη σύζυγό του. Πήρε αμέσως τον νεαρό μπαν σε μία περιοδεία σε όλη τη Βοσνία, κατά τη διάρκεια της οποίας οι δύο τους τακτοποίησαν τις σχέσεις με τους υποτελείς. Παρά το γεγονός ότι ο γιος του ήταν ο ενθρονισμένος ηγεμόνας, το όνομα του Βλαντίσλαβ είχε προτεραιότητα στα καταστατικά, υποδηλώνοντας ότι ο μπαν επισκιάστηκε από τον πατέρα του. Ο Βλαντίσλαβ απεβίωσε το 1354, λιγότερο από ένα χρόνο στην επιτροπία του, αφήνοντας τη χήρα του να κυβερνά στο όνομα του Tβρτκo Α΄ μέχρι το 1357. Νυμφεύτηκε το 1337/38 τη γιελένα Σούμπιτς, κόρη τού Γεωργίου Β΄ Σούμπιτς του Μπρίμπιρ και είχε τέκνα: Tβρτκo Α΄ π.1338-1391, μπαν, μετά βασιλιάς, της Βοσνίας. Βουκ απεβ. 1378, μπαν της Βοσνίας.
Γιώργος Κοτσιμπός

Ο Γιώργος Κοτσιμπός (γενν. 15 Ιουνίου 1977) είναι Έλληνας αθλητής φυσικής κατάστασης. Είναι κυρίως γνωστός για τις ικανότητές του στις κάμψεις. Έχει καταρρίψει δύο Παγκόσμια ρεκόρ Γκίνες στον τομέα της φυσικής κατάστασης.

 Ο Κοτσιμπός εφαρμόζει την προπονητική μέθοδο «Iron Body». Προπονητής του είναι ο Κώστας Σταθόπουλος, ο οποίος στο παρελθόν κατείχε το Παγκόσμιο Ρεκόρ Γκίνες για τις «Περισσότερες κάμψεις με κλειστή λαβή σε ιατρικές μπάλες σε ένα λεπτό». Όταν ρωτήθηκε για το πρόγραμμα προπόνησής του σε τηλεοπτική συνέντευξη, ο Κοτσιμπός είπε ότι «Η προπόνησή μου είναι ένας συνδυασμός CrossFit, καλλισθενικής και ενδυνάμωσης του κορμού». Εξήγησε επίσης για την προπονητική του προσέγγιση ότι, «δίνει έμφαση σε έναν συνδυασμό ασκήσεων που χτίζουν τους μύες του κορμού του σώματος, χρησιμοποιώντας κυρίως ιατρικές μπάλες και ελβετικές μπάλες». Ο Κοτσιμπός έχει καταρρίψει δύο Παγκόσμια ρεκόρ Γκίνες σε ασκήσεις φυσικής κατάστασης. Το πρώτο τον Δεκέμβριο του 2020 για τις "Περισσότερες κάμψεις με απελευθέρωση χεριών σε ένα λεπτό (άνδρες)" εκτελώντας 64 κάμψεις σε ένα λεπτό, 6 περισσότερες από το προηγούμενο ρεκόρ. Ο δεύτερος τον Δεκέμβριο του 2022 για τις «Περισσότερες διαδοχικές δίδυμες κάμψεις (άνδρες)» με τον συναθλητή του Απόστολο Δέρβα, εκτελώντας 43. Ξεπέρασαν τους προηγούμενους κατόχους κατά 4 επαναλήψεις. Ο Κοτσιμπός έχει τραυματιστεί δύο φορές στη διάρκεια της αθλητικής του καριέρας. Ο πρώτος τραυματισμός συνέβη εννέα μήνες πριν από την πρώτη του προσπάθεια για την κατάρριψη του Παγκόσμιου ρεκόρ Γκίνες, όταν έκοψε τέσσερις καμπτήρες τένοντες του δεξιού αντιβραχίου του σε ένα ατύχημα. Ο δεύτερος τραυματισμός συνέβη περίπου ένα χρόνο πριν από τη δεύτερη απόπειρά του για ρεκόρ, όταν υπέστη τραυματισμό στον ώμο, ο οποίος οδήγησε σε αρθροσκόπηση. Ο Κοτσιμπός έχει αναρρώσει πλήρως και από τους δύο τραυματισμούς του. Ο Κοτσιμπός είναι παντρεμένος και έχει δύο παιδιά. Μαζί με την οικογένειά του κατοικούν στο Ηράκλειο της Κρήτης στην Ελλάδα. Ο Κοτσιμπός είναι κάτοχος πτυχίου και διδακτορικού διπλώματος στην Πληροφορική από το Πανεπιστήμιο Πειραιώς. Εργάζεται ως ειδικός πληροφορικής και κατέχει τη θέση του αναπληρωτή προϊσταμένου του τμήματος Πληροφορικής και Νέων Τεχνολογιών της Διεύθυνσης Πρωτοβάθμιας Εκπαίδευσης Ηρακλείου.
Εθνική Οδός 4α (Ελλάδα)

Η Εθνική Οδός 4α (ΕΟ4Α) είναι οδός ταχείας κυκλοφορίας υπό κατασκευή με δύο λωρίδες ανά κατεύθυνση στην περιφέρεια Κεντρικής Μακεδονίας. Συνδέει τη Σκύδρα και κατ' επέκταση την Έδεσσα με τη Νάουσα και τη Βέροια. Υπό κατασκευή με διάφορες εργολαβίες είναι το τμήμα από Σκύδρα μέχρι τη Βέροια, ενώ μελετάται σύνδεσή του με τον αυτοκινητόδρομο της Εγνατίας Οδού.

 Μαυροβούνι (διασταύρωση με ΕΟ2/Ε86) Σκύδρα Νάουσα Πατρίδα Βέροια (διασταύρωση με ΕΟ4) μελλοντικά Μέση (διασταύρωση με Α2/Ε90) Το υπάρχον τμήμα ξεκινάει από τη διασταύρωση με την ΕΟ2 στο Μαυροβούνι και καταλήγει στη Βέροια περνώντας από τη Σκύδρα, τον Κοπανό (7 χιλιόμετρα ανατολικά της Νάουσας) και από την Πατρίδα. Έχει προδιαγραφές εθνικής οδού του προηγούμενου αιώνα, με 1 λωρίδα ανά κατεύθυνση χωρίς λωρίδα έκτακτης ανάγκης και με κατάσταση οδοστρώματος μέτρια προς κακή. Το υπό μελέτη τμήμα της οδού ταχείας κυκλοφορίας αφορά τη μελέτη ενός άξονα μήκους 34,5 χιλιομέτρων που θα συνδέει βασικά την Εγνατία Οδό µε την ΕΟ2, παρακάπτοντας την πόλη της Βέροιας και θα αποτελεί ουσιαστικά την κύρια σύνδεση του Νομού Πέλλας με την Εγνατία Οδό. Ο άξονας θα αποτελείται από 2 τμήματα, μία αρτηρία αστικής διατοµής μήκους 1,6 χιλιομέτρων και μία αρτηρία υπεραστικής διατοµής μήκους 32,9 χιλιομέτρων. Συγκεκριμένα η αρτηρία αστικής διατοµής θα έχει τα εξής χαρακτηριστηκά: συνολικό πλάτος διατοµής 24 μέτρων πλάτος νησίδας 4 μέτρων εκ των οποίων τα 3 μέτρα είναι πεζοδρόμιο 2 λωρίδες ανά κατεύθυνση πλάτους 3,5 μέτρων η κάθε µία πεζοδρόµιο πλάτους 2,5 μέτρωνΑπό την άλλη η αρτηρία υπεραστικής διατοµής θα έχει: συνολικό πλάτος διατοµής 21,5 μέτρων πλάτος νησίδας 4 μέτρων 2 λωρίδες ανά κατεύθυνση πλάτους 3,5 μέτρων η κάθε µία Λωρίδα έκτακτης ανάγκης πλάτους 1,25 µέτρων Επίσης ο άξονας θα περιλαμβάνει 14 κόμβους, εκ των οποίων οι 10 θα είναι ισόπεδοι και οι 4 θα είναι ανισόπεδοι. Συγκεκριμένα για τον κόμβο του Μακροχωρίου η μελέτη προβλέπει την κατασκευή ισόπεδου κόμβου σε πρώτο στάδιο και τη μετατροπή σε ανισόπεδο τετρασκελή κόμβο, μορφής μισού τριφυλιού σε δεύτερο στάδιο. Προβλέπεται ακόμη η κατασκευή παράπλευρου οδικού δικτύου συνολικού πλάτους διατομής 6 μέτρων. Από τον άξονα των 34,5 χιλιομέτρων, ένα τμήμα 7,7 χιλιομέτρων ανάμεσα σε Πατρίδα και Νάουσα κατασκευάστηκε. Το έργο είχε ξεκινήσει με μία κατασκευαστική εταιρεία τη δεκαετία του 2000 αλλά το έργο σταμάτησε καθώς παρατηρήθηκε το φαινόμενο πολύ μεγάλων αποζημιώσεων για τις απαραίτητες απαλλοτριώσεις. Αυτό είχε σαν αποτέλεσμα το 2010 να διαλυθεί η εργολαβία και να γίνει νέος διαγωνισμός. Μετά από ατυχής διαγωνισμούς οι οποίοι κράτησαν σχεδόν 3 χρόνια. Τελικά το έργο επαναδημοπρατήθηκε στις 14 Μαΐου του 2013 με την Αθωνική Τεχνική Α.Ε. να κερδίζει την εργολαβία του έργου το οποίο έχει προϋπολογισμό 31,5 εκατομμύρια ευρώ. Τελικά μετά από πολλές καθυστερήσεις το έργο δόθηκε στην κυκλοφορία τον Φεβρουάριο του 2017. (Αγγλικά) Ιστοσελίδα Motorway exit, 4α Οδός Ταχείας Κυκλοφορίας (Odos Taheias Kykloforias) [1] Σύμφωνα με το Μητρώο Εθνικών Οδών της ΕΣΥΕ, 1998
Ιάκωβος Φαδρίκ

Ο Ιάκωβος Φαδρίκ ή Ιάκωβος Φρειδερίκος της Αραγώνας ή Ιάκωβος Φαδρίγ (ισπανικά: Jaime Frederic de Aragón, (απεβ. 1365)), ήταν Ισπανο-Ιταλικής καταγωγής, που γεννήθηκε στη Σικελία. Έγινε κόμης των Σαλώνων από το 1355 έως το 1365, κόμης της Μάλτας (1355-1365) και του Γκόζο. Ήταν δεύτερος γιος του Αλφόνσο Φαδρίκ και της Μαρούλας της Βερόνας.

 Είχε αφοριστεί το 1335 με εντολή του πάπα Βενέδικτου ΙΒ΄ από τον αρχιεπίσκοπο της Πάτρας Γουλιέλμο Φραγκιπάνη μαζί με τον πατέρα του και τον μεγαλύτερο αδελφό του Πέδρο Φαδρίκ, επειδή σαν μέλη της Καταλανικής Εταιρείας έκαναν επιδρομές στην περιοχή του. Τον αφορισμό ακύρωσε αργότερα ο λατίνος επίσκοπος Θήβας Ισγνάρδος. Λίγο μετά το 1357 εκλέχτηκε βικάριος (γενικός επίτροπος) στο Δουκάτο των Αθηνών του Φρειδερίκου Γ΄ βασιλιά της Σικελίας και δούκα των Αθηνών, σε αντικατάσταση του βικάριου Ραϋμόνδος Μπερναρντί. Υποψήφιοι επίσης ήταν ο μικρότερος αδελφός του Ιωάννης Φαδρίκ και ο θείος του Ορλάνδος της Αραγονίας. Επιλέχθηκε βικάριος για την επιτυχημένη αντιμετώπιση της στάσης του πρωτοστράτορα Ερμενγκόλ ντε Νοβέλες (Ermengol de Novelles) και η οικογένεια ντε Νοβέλες έχασε το κληρονομικό δικαίωμα του πρωτοστράτορα. Επίσης του δόθηκαν τα φέουδα της οικογένειας Φαδρίκ στα Σάλωνα, το Λιδωρίκι, τη Βιτρινίτσα και τη Λαμία, όπου μετά το τέλος του αδελφού του Πέδρου Φαδρίκ το 1350, δεν του είχαν αποδοθεί, σαν νόμιμος κληρονόμος του που ήταν. Όμως πιθανότατα επειδή είχε εχθρούς στο παλάτι, όπως και ο πατέρας του, το 1359 αντικαταστάθηκε στη θέση του βικάριου από τον Γκονσάλβο Χιμένεθ ντε Αρενός. Ο τελευταίος αντικαταστάθηκε το ίδιο έτος από τον Ματθαίο Μονκάδα.Ο Μονκάδα όμως δεν ήλθε ποτέ στην Ελλάδα και ασκούσε τη διοίκηση με διάφορους εκπροσώπους του. Από το 1361 ή 1362 τον εκπροσωπούσε ο Ρογήρος Α΄ ντε Λούρια, ο οποίος όμως -επειδή το 1363 δημιούργησε κάποια προβλήματα στο δουκάτο- απομακρύνθηκε. Επειδή συνέχιζε να απουσιάζει ο Μονκάδα, τη διοίκηση την ασκούσαν διάφοροι Καταλανοί ευγενείς με κυριότερο τον Ιάκωβο Φαδρίκ, λόγω του ότι είχε υπάρξει στο παρελθόν βικάριος. Επειδή όμως αυτός πέθανε το 1365, επανήλθε πάλι ο Ρογήρος Α΄ ντε Λούρια, ο οποίος το 1366 ανέλαβε και επίσημα βικάριος αντικαθιστώντας τον Μονκάδα, που τελικά δεν ήλθε ποτέ στην Ελλάδα. Γιος και διάδοχός του ήταν ο; Λουδοβίκος Φαδρίκ απεβ. 1382, κόμης των Σαλώνων. Ιστορία της Φραγκοκρατίας εν Ελλάδι (1204-1566) / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910 (Αγγλικά) Miller, W. (1908) "The Latins in the Levant. A History of Frankish Greece (1204-1566)" (Cambridge and New York). Αρχειοθετήθηκε 10/11/2017. Ανακτήθηκε 17/06/2017. (Αγγλικά) Setton, Kenneth M. (1975) "Volume III: The fourteenth and fifteenth centuries", Edited by Harry W. Hazzard, Ανακτήθηκε 21/06/2018.
Βραβεία της Ένωσης Κριτικών Κινηματογράφου της Νέας Υόρκης 1945

Τα 11α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards),που ανακοινώθηκαν στις 1 Ιανουαρίου 1946, απονεμήθηκαν στις 20 Μαρτίου 1946, τιμώντας την καλύτερη κινηματογραφική παραγωγή του 1945.

 Καλύτερη Ταινία: Το Χαμένο ΣαββατοκύριακοΚαλύτερη Σκηνοθεσία: Μπίλι Γουάιλντερ - Το Χαμένο ΣαββατοκύριακοΚαλύτερος Α' Ανδρικός Ρόλος: Ρέι Μιλάντ - Το Χαμένο ΣαββατοκύριακοΚαλύτερος Α' Γυναικείος Ρόλος: Ίνγκριντ Μπέργκμαν - Νύχτα Αγωνίας και Οι καμπάνες της Αγίας ΜαρίαςΕιδικό Βραβείο: The Fighting Lady The True Glory Ο Επίσημος ιστότοπος
Αρχέλαος (γλύπτης)

Ο Αρχαέλαος από την Πριήνη της Μικράς Ασίας, υπήρξε αρχαίος Έλληνας γλύπτης που έζησε κοντά στα 300 π.Χ. περίπου. Γνωστό έργο του είναι Η αποθέωση του Ομήρου που φιλοξενείται στο Βρετανικό Μουσείο.

 Morgan, Llewelyn (1999). Patterns of redemption in Virgil's Georgics. Cambridge University Press. σελίδες 29. ISBN 0521651662. Rahner, Hugo (1971). Greek myths and Christian mystery. Biblo & Tannen Publishers. σελίδες 333. ISBN 0819602701. Nicolet, Claude (1990). Space, Geography, and Politics in the Early Roman Empire. University of Michigan Press. σελίδες 40. ISBN 0472100963.
Μπαρτολομέο Μπερέτσι

Ο Μπαρτολομέο Μπερέτσι (ιταλικά: Bartolommeo Berrecci) (1480, Ποντασσιέβε - 1537 Κρακοβία) ήταν Ιταλός αρχιτέκτονας της Αναγέννησης, ο οποίος πέρασε το μεγαλύτερο μέρος της καριέρας του στην Πολωνία.

 Έμαθε αρχιτεκτονική στη Φλωρεντία, πρώτα μέσω μαθητείας από τον πατέρα του, ο οποίος ήταν επίσης αρχιτέκτονας. Τότε πιθανότατα διδάχτηκε από τον Αντρέα Φερούτσι, τον Φλωρεντίνο αρχιτέκτονα του πατέρα του. Μετακόμισε στην Πολωνία το 1516 μετά από πρόσκληση του επισκόπου Γιαν Γουάσκι για να αναλάβει το έργο της ανοικοδόμησης του Βασιλικού Κάστρου Βάβελ στην Κρακοβία μετά τον θάνατο του Φραντσέσκο Φιορεντίνο, όπου εργάστηκε μαζί με τον Βενέδικτο του Σαντόμιες. Το κάστρο είχε καεί το 1499 και η ανοικοδόμηση ανατέθηκε από τον Σιγισμούνδο Α΄ της Πολωνίας. Ανέλαβε επίσης το εργαστήριο του Γιορεντίνο, με τους καλλιτέχνες Μπερναντίνο ντι Τζανότις, Τζοβάνι Τσίνι από τη Σιένα, Μικόουαϊ Καστιλιόνε και πέντε μέλη της οικογένειας Σόλι.Εργάστηκε στην Κρακοβία, στο Νιεποουομίτσε, στο Πόζναν, στο Τάρνουφ και πιθανότατα στο Βίλνιους, όπου ανακατασκευάστηκε το Βασιλικό Παλάτι της Λιθουανίας. Έγινε πολύ πλούσιος στην Πολωνία, όπου απέκτησε πολλά σπίτια στην Κρακοβία και μια πλινθοποιία. Δολοφονήθηκε το 1537 από έναν άλλο ζηλότυπο Ιταλό καλλιτέχνη στην Κρακοβία και θάφτηκε στη Βασιλική Corpus Christi στο Καζίμιες της Κρακοβίας. Το πιο σημαντικό έργο του Μπερέτσι είναι το εκκλησάκι των τελευταίων Γιαγκελλόνων, το Παρεκκλήσι του Σιγισμούνδου για τον Βασιλιά Σιγισμούνδο Α΄ στο Κάστρο Βάβελ (1517-1533) στην Κρακοβία. Θεωρείται το πιο όμορφο κομμάτι της αρχιτεκτονικής της Ιταλικής Αναγέννησης εκτός Ιταλίας. Μερικά χρόνια αργότερα, ο Σάντι Γκούτσι έκτισε τους τάφους του Βασιλιά Σιγισμούνδου Β΄ Αύγουστου και της Βασίλισσας Άννα Γιαγκελλόνων (γιος και κόρη του Σιγισμούνδου Α΄) μέσα στο παρεκκλήσι. Ο θάνατός του το 1537 ήταν αποτέλεσμα λοίμωξης που προκλήθηκε από ατύχημα σε χώρο εργασίας κατά τη διάρκεια εργασιών στον τάφο του Πιοτρ Τομίτσκι.Ο Μπερέτσι είναι ένας από τους χαρακτήρες του διάσημου πίνακα του Γιαν Ματέικο, Πρωσικός φόρος τιμής. Μπαρτολομέο Μπερέτσι στο culture.pl
Σύνοδος του Ακυϊσγράνου

Στην χριστιανική εκκλησιαστική ιστορία με την ονομασία Σύνοδος του Ακυϊσγράνου φέρονται συνολικά 22 Εκκλησιαστικές Σύνοδοι που πραγματοποιήθηκαν στη γερμανική πόλη Ακυίσγρανον (σημερινό Άαχεν) και που συγκροτήθηκαν όλες μεταξύ του 8ου και 12ου αιώνα. Από τις 22 αυτές, σπουδαιότερες, που επηρέασαν γενικά τον Χριστιανισμό στην εποχή τους ήταν μόνο δύο, η του 798 και η (σημαντικότερη όλων) του 802.

 Κατά τη Σύνοδο αυτή ο αιρεσιάρχης Ούργκελ που υποστήριζε ότι ο Ιησούς Χριστός ήταν "θετός" υιός του Θεού, αναγκάσθηκε τελικά μετά από συζητήσεις έξι ημερών να ανακαλέσει τη δοξασία αυτή που δίδασκε. Η Σύνοδος αυτή είναι η περίφημη εκείνη που δημιούργησε τη μεγάλη δογματική διαφορά μεταξύ της Ανατολικής Ορθόδοξης Εκκλησίας και της Δυτικής Καθολικής με το ζήτημα του "Φιλιόκβε". Όπως είναι γνωστό, το ζήτημα αυτό συνίσταται στο ότι οι Δυτικοί (Καθολικοί) παραδέχονταν απ΄ αρχής ότι το Άγιο Πνεύμα εκπορεύεται τόσο "εκ του Πατρός" (όπως πιστεύουν οι Ανατολικοί, (Ορθόδοξοι χριστιανοί), όσο "και εκ του Υιού". Εξ αυτού ο Παπισμός προσέθεσε στο Σύμβολο της Πίστεως (εκ του "Πιστεύω"), των Πατέρων της "εν Νικαία Συνόδου", τη λατινική φράση "Φιλιόκβε" (Filioque), δηλαδή "και εκ του Υιού". Εν τούτοις, ο Πάπας Λέων Γ΄ (795-816) απέρριψε επίσημα την προσθήκη εκείνη και αναγράφοντας το "Πιστεύω", χωρίς αυτή, σε δύο ασημένιες πλάκες τις ανήρτησε στον Ιερό Ναό του Αγίου Πέτρου στη Ρώμη, οπότε και γεφυρώθηκε το δογματικό εκείνο χάσμα. Παρά ταύτα και ίσως για πολιτικούς λόγους ο ίδιος ο Πάπας συνεκάλεσε το 802, στη πόλη Ακυίσγρανον, που ήταν ήδη πρωτεύουσα της Αγίας και Μεγάλης Ρωμαϊκής Αυτοκρατορίας, Εκκλησιαστική Σύνοδο η οποία και τελικά επανέφερε την προσθήκη του Φιλιόκβε με συνέπεια να δημιουργηθεί έτσι εκ νέου το Σχίσμα της Εκκλησίας. "Νεώτερον Εγκυκλοπαιδικόν Λεξικόν Ηλίου" τ.1ος, σ.15
Ρυτό των θεριστών

Το Ρυτό των Θεριστών συγκαταλέγεται στα κυριότερα καλλιτεχνικά έργα της Μινωικής Εποχής. Συγκεκριμένα, χρονολογείται στην Ύστερη Εποχή του Χαλκού, στη Νεοανακτορική περίοδο, περίπου μεταξύ 1550 - 1500 π.Χ. Το υλικό από το οποίο είναι φτιαγμένο είναι ο μαύρος στεατίτης (μαλακή πέτρα). Το αγγείο βρέθηκε στην βασιλική έπαυλη της Αγίας Τριάδας στο Ηράκλειο Κρήτης και φιλοξενείται σήμερα στο Αρχαιολογικό Μουσείο Ηρακλείου.

 Πρόκειται για αγγείο σε ωοειδές σχήμα που στην επιφανειά του φέρει μια μοναδική παράσταση, σκαλισμένη σε χαμηλό ανάγλυφο. Το αγγείο είναι "ρυτό", ένα είδος που χρησιμοποιούνταν για σπονδές, δηλαδή θυσιαστικές ιεροτελεστίες με προσφορές προς τους θεούς και είχε τελετουργική χρήση. Στο κάτω μέρος του διαθέτει ένα άνοιγμα από όπου έρεε το υγρό. Το αγγείο ήταν κατασκευασμένο σε τρία τμήματα, από τα οποία σήμερα σώζονται το ανώτερο μέρος του σώματος και ο ένθετος λαιμός. Η παράσταση εικονίζει μια πομπή ανδρών που φαίνεται να κρατούν στους ώμους τους γεωργικά θεριστικά εργαλεία. Προχωρούν σε ομάδες και μάλλον γυρίζουν από το χωράφι. Η παράσταση διαθέτει ρυθμό και μουσικότητα στη κίνηση. Μερικές από τις μορφές που εικονίζονται έχουν ανοικτό το στόμα σαν να τραγουδάνε και όλες οι μορφές φαίνεται να βαδίζουν με συγχρονισμένο βηματισμό. Επίσης, όλες οι μορφές κοιτάνε προς τα δεξιά, εκτός απο μία, η οποία γυρίζει το κεφάλι προς τα πίσω και κοιτάζει τον άλλον που έχει χάσει το βήμα του, γελώντας του περιπαιχτικά. Αυτή η λεπτομέρεια προσδίδει ζωντάνια στην παράσταση, φανερώνει μια διάθεση για απόδοση της πραγματικότητας και αποτελεί το αποκορύφωμα της ευαισθησίας του καλλιτέχνη. Στην παράσταση κυριαρχούν η συνθετική δύναμη, η ζωντάνια και η ανατομική ακρίβεια. Οι Mινωίτες λιθοξόοι είχαν την ικανότητα να αποδίδουν φυσιοκρατικά τις σκηνές, με πολύ ρεαλιστικό τρόπο, με μια άριστη ικανότητα σύνθεσης της σκηνής και ποιοτικής εκτέλεσής της.Σε ένα σημείο της παράστασης, παρατηρούμε μια μορφή ενός γηραιότερου άνδρα ο οποίος είναι ντυμένος διαφορετικά από τις άλλες ανδρικές μορφές: φοράει φολιδωτό χιτώνα με κρόσια και στο δεξί του χέρι κρατάει ανασηκωμένο ραβδί. Ενώ οι άλλες μορφές είναι "η μια πάνω στην άλλη", δηλαδή επικαλύπτονται μεταξύ τους, αυτή η μορφή απέχει από τις υπόλοιπες, έχοντας το χώρο της. Με αυτόν τον τρόπο υποδηλώνεται η ανώτερη κοινωνική της θέση. Είναι ο αρχηγός της ομάδας και επικεφαλής της πομπής.Απο την άλλη πλευρά, παρατηρούμε μια μορφή που στο χέρι της κρατάει ανασηκωμένο ένα σείστρο (αιγυπτιακό μουσικό όργανο) και τραγουδά, κρατώντας το ρυθμό. Υπουργείο Πολιτισμού, Αγγείο των θεριστών Αρχειοθετήθηκε 2019-07-20 στο Wayback Machine.
Μασρίκ

Μασρίκ (αραβικά: ٱلْمَشْرِق‎), μερικές φορές Μασρέκ, είναι όρος που χρησιμοποιείται από τους Άραβες ο οποίος αναφέρεται στο ανατολικό τμήμα του αραβικού κόσμου, που βρίσκεται στη Δυτική Ασία και την ανατολική Βόρεια Αφρική. Αυτό περιλαμβάνει τα αραβικά κράτη Μπαχρέιν, Αίγυπτος, Ιράκ, Ιορδανία, Κουβέιτ, Λίβανος, Ομάν, Παλαιστίνη, Κατάρ, Σαουδική Αραβία, Σουδάν, Συρία, Ηνωμένα Αραβικά Εμιράτα και Υεμένη, αλλά εξαιρεί τα μη αραβικά κράτη της Σομαλίας, του Τζιμπουτί και των Κομόρων, τα οποία είναι επίσης μέλη του Αραβικού Συνδέσμου. Σύμφωνα με πηγές όπως η Encyclopædia Britannica και το Συνοπτικό Λεξικό Παγκοσμίων Τοποθεσιών της Οξφόρδης, το Ισραήλ περιλαμβάνεται στον ορισμό, αν και, δεν είναι ούτε αραβικό κράτος ούτε μέρος του Αραβικού Συνδέσμου. Ποιητικά, ο «Τόπος της Ανατολής», το όνομα προέρχεται από το ρήμα sharaqa (αραβικά: شرق‎, «να λάμπει, να φωτίζει, να ακτινοβολεί» και «να ανατέλλει»), από τη ρίζα sh-rq (ش-ر-ق), αναφέρεται στην ανατολή, όπου ανατέλλει ο ήλιος.

 Δεδομένου ότι η λέξη Μασρίκ αναφέρεται σε αραβικές χώρες που βρίσκονται μεταξύ της Μεσογείου και του Ιράν, είναι ο όρος σύντροφος του Μαγκρέμπ (αραβικά: ٱلْمَغْرِب‎), το δυτικό τμήμα της Βόρειας Αφρικής. Η Λιβύη μπορεί να θεωρηθεί ότι διασχίζει τις δύο περιοχές, δεχόμενη επιρροές τόσο από το Μαγκρέμπ όσο και από το Μασρίκ, με το ανατολικό τμήμα της (την Κυρηναϊκή) να συνδέεται περισσότερο με την Αίγυπτο και το Μασρίκ.Αυτοί οι γεωγραφικοί όροι χρονολογούνται από την πρώιμη ισλαμική επέκταση. Το Μασρίκ αντιστοιχεί στις περιοχές του Μπιλάντ αλ Σαμ και της Μεσοποταμίας μαζί. Το 2014, το Μασρίκ φιλοξενούσε το 1,7% του παγκόσμιου πληθυσμού. Όλες οι χώρες που βρίσκονται στην περιοχή του Αραβικού Μασρίκ είναι μέλη του Αραβικού Συνδέσμου (αν και η ένταξη της Συρίας έχει ανασταλεί επί του παρόντος), της Ευρύτερης Αραβικής Ζώνης Ελεύθερου Εμπορίου και των Ηνωμένων Εθνών. Η περιοχή συνεργάζεται σε πολλά έργα, συμπεριλαμβανομένου του διεθνούς οδικού δικτύου αραβικού Μασρίκ και του διεθνούς αυτοκινητόδρομου αραβικού Μασρίκ. Αρκετά έθνη είναι επίσης μέλη του Συμβουλίου Συνεργασίας του Κόλπου και άλλα προσπάθησαν να επιτύχουν πολιτική ενότητα στο παρελθόν, όπως η Ηνωμένη Αραβική Δημοκρατία τις δεκαετίες του 1960 και του 1970, η οποία αρχικά περιλάμβανε τόσο την Αίγυπτο όσο και τη Συρία. Arabia Felix Αραβική Χερσόνησος Κοιτίδα του πολιτισμού Εύφορη Ημισέληνος Λεβάντες Μαγκρέμπ, «Τόπος της δύσης του ηλίου», που έρχεται σε αντίθεση με το Μασρίκ, «Τόπος της ανατολής του ηλίου» Νείλος Συρία (περιοχή)
Dinosaur Jr.

Οι Dinosaur Jr. είναι ένα συγκρότημα της Εναλλακτικής ροκ από το Άμχερστ της Μασαχουσέτης. Αρχικά ονομάζονταν Dinosaur, ωστόσο άλλαξαν το όνομά τους, εξαιτίας μήνυσης από ένα συγκρότημα που είχε ήδη το όνομα αυτό. Αποτελούνται από τους: Τζέι Μάσκις (κιθάρα), Λου Μπάρλοου (ηλεκτρικό μπάσο) και Μερφ (πραγματικό όνομα: Έμετ Τζέφερσον Μέρφι III, ντραμς). Ο ήχος τους χαρακτηρίζεται από τα σόλο του κιθαρίστα Μάσκις και την παραμόρφωση του ήχου της κιθάρας. Ήταν ένα από τα συγκροτήματα που επηρέασαν περισσότερο τον ήχο της εναλλακτικής ροκ κατά τη δεκαετία του 1990.

 Οι Τζέι Μάσκις και Λου Μπάρλοου ήταν μέλη του συγκροτήματος Deep Wound που δημιουργήθηκε το 1982 και διαλύθηκε το 1984. Ένα από τα μέλη του συγκροτήματος αυτού, ο Τζέραρντ Κόσλοϊ, ύστερα από τη διάλυση του συγκροτήματος, ίδρυσε την δισκογραφική εταιρία Homestead Records, με την οποία υπέγραψαν αργότερα οι Dinosaur Jr. Το συγκρότημα που ιδρύθηκε από τους Τζέι Μάσκις και Λου Μπάρλοου, μαζί με τον Μερφ, ονομάστηκε αρχικά Mogo και έδωσε την πρώτη του συναυλία στο Πανεπιστήμιο της Μασαχουσέτης στο Άμχερστ. Ο πρώτος δίσκος του συγκροτήματος, Dinosaur, κυκλοφόρησε το 1985, συνδυάζοντας πολλά και ετερόκλητα στοιχεία από διάφορα μουσικά είδη, όπως η hardcore, το μέταλ, η κάντρι και η φολκ. Μετά την κυκλοφορία του δίσκου, το συγκρότημα έδωσε συναυλίες στη Νέα Υόρκη, όπου το, τότε, δημοφιλές συγκρότημα Sonic Youth, αν και αρχικά δεν εντυπωσιάστηκε ιδιαίτερα από τους Dinosaur Jr., αργότερα τους προσέγγισε, ξεκινώντας μια μακροχρόνια συνεργασία. Το 1987, κυκλοφορεί ο δίσκος You're Living Over Me, ο οποίος ηχογραφήθηκε με την συνεργασία του παραγωγού των Sonic Youth, ενώ έγινε ιδιαίτερα δημοφιλής στους κύκλους της Ίντι ροκ. Αμέσως μετά την κυκλοφορία του δίσκου, το συγκρότημα δέχτηκε μήνυση από το συγκρότημα The Dinosaurs (το οποίο δημιουργήθηκε από πρώην μέλη διαφόρων συγκροτημάτων) επειδή, σύμφωνα με αυτούς, πήραν το όνομα του συγκροτήματός τους. Έτσι, το συγκρότημα άλλαξε το όνομά του σε Dinosaur Jr. Το συγκρότημα κυκλοφόρησε τον τρίτο του δίσκο το 1988 με τίτλο Bug, ο οποίος έφτασε στο #1 των τσαρτς για δίσκους από ανεξάρτητες δισκογραφικές εταιρίες. Το 1990, ο Λου Μπάρλοου αποχώρησε από το συγκρότημα εξαιτίας διαφωνιών του με τον Τζέι Μάσκις. Το 1990, το συγκρότημα υπέγραψε συμβόλαιο με την Sire Records και το 1991 κυκλοφόρησε τον πρώτο του δίσκο στην εταιρία αυτή με τίτλο Green Mind. Ο επόμενος δίσκος τους, Where You Been έφτασε το Top 10 της Μεγάλης Βρετανίας και το Top 50 των Ηνωμένων Πολιτειών. Το συγκρότημα διαλύθηκε το 1997 και επανενώθηκε το 2005, με την επιστροφή του Μπάρλοου στο μπάσο. Έκτοτε συνεχίζει να εμφανίζεται ζωντανά και έχει κυκλοφορήσει τρεις δίσκους, τα Beyond (2007), Farm (2009) και I bet on sky (2012). Dinosaur (1985) You're Living All Over Me (1987) Bug (1988) Green Mind (1991) Whatever's Cool With Me (1991) Where You Been (1993) Without a Sound (1994) Hand It Over (1997) Beyond (2007) Farm (2009) I bet on sky (2012) Έπίσημη σελίδα
Φυλή

Με τον όρο φυλή (αγγλικά tribe) στην ανθρωπολογία και την κοινωνιολογία εννοείται μια θεωρητική μορφή κοινωνικής οργάνωσης, βασισμένη σε μικρότερες ομάδες που διακρίνονται για την προσωρινή ή μόνιμη πολιτική τους ενσωμάτωση και καθορίζεται από παραδόσεις κοινής καταγωγής ή κοινό ιδρυτικό μύθο, κοινή γλώσσα πολιτισμό και κοινή κυρίαρχη ιδεολογία. Στη βιολογία, η φυλή είναι μια ταξινομική βαθμίδα πάνω από το γένος, αλλά κάτω από την οικογένεια και την υποοικογένεια. Μερικές φορές υποδιαιρείται σε υποφυλές (subtribes). Επίσης, ο όρος φυλή (αγγλικά race) χρησιμοποιείται για την κατηγοριοποίηση των ανθρώπων βάσει κάποιων κοινών χαρακτηριστικών.

 Σε ό,τι αφορά στην ελληνική ιστορική πραγματικότητα και ονοματοδοσία ο όρος φυλή εκ του αρχαιοελληνικού φύεσθαι σημαίνει τρία διαφορετικά πράγματα: Άθροισμα ανθρώπων που διακρίνονται από άλλους βάσει χαρακτηριστικών γνωρισμάτων, όπως είναι για παράδειγμα η κοινή καταγωγή. Η συγκεκριμένη νοηματική απόδοση ταυτίζεται σχεδόν με τον παραπάνω ορισμό. (φυλή των Δωριέων, φυλή των Ιώνων κ.λπ.). Άθροισμα ανθρώπων βάσει συνοίκησης, π.χ. οι δέκα φυλές του Κλεισθένη. Μορφή κοινωνικής οργάνωσης που δεν είχε καθόλου σχέση με ζητήματα καταγωγής. Πρβλ το Λατινικό tribus. Στρατιωτικό τμήμα απαρτιζόμενο από ανθρώπους της ίδιας φυλήςΟ αγγλικός όρος tribe (=φυλή) εκ του λατινικού tribus προέκυψε στην αρχαία Ρώμη, όπου χρησιμοποιείτο για να δηλώσει μια διοικητική διαίρεση του κράτους ή μία από τις τρεις πρωταρχικές φυλές των Ρωμαίων. Οι μικρότερες ομάδες που λειτουργούν ως θεμέλιο για τη συγκρότηση της φυλής (αγγλ: band μτφρ. συνήθως ως δεσμός) αντιπροσωπεύουν συγκεντρώσεις 5-80 ανθρώπων που διακρίνονται για τον ηθικό ή ψυχικό δεσμό τους ή κάποια μορφή αμοιβαίας εγγύησης. Πρόκειται για μικρές κοινωνικές μονάδες που αντιστοιχούν πρακτικά στη διευρυμένη οικογένεια. Κατά τον 19ο αιώνα οι ανθρωπολόγοι οι γεωγράφοι και οι εξερευνητές θεωρούσαν αυτή τη διευρυμένη οικογένεια ως πρωταρχική μονάδα κοινωνικής οργάνωσης σε μοντέλα μονογραμμικής πολιτισμικής ανάπτυξης και χρησιμοποιούνταν συχνότερα για να περιγράψει κυνηγετικές και τροφοσυλλεκτικές κοινωνίες. Παρά το γεγονός ότι η μονογραμμική ανάπτυξη έχει απορριφθεί ως μοντέλο κοινωνικής εξέλιξης, ο όρος συνεχίζει να είναι δημοφιλής, καθώς υποδεικνύει το μέγεθος μιας ομάδας με αμοιβαίους δεσμούς και έναν πρωτογενή έστω βαθμό κοινωνικής ιεραρχίας. Basic dynamics of classic tribes
Βίλχεμ Βολφχάγκεν

Ο Βίλχεμ Βολφχάγκεν (Vilhelm Wolfhagen, 11 Νοεμβρίου 1889 – 5 Ιουλίου 1958) ήταν Δανός διεθνής ποδοσφαιριστής που αγωνιζόταν ως επιθετικός. Ήταν αργυρός Ολυμπιονίκης με την εθνική ομάδα της Δανίας σε δύο Ολυμπιάδες (1908, 1912).

 Ξεκίνησε τη σταδιοδρομία του ως αριστερός ακραίος επιθετικός το 1906 με την Κοπεγχάγη Μπόλντκλουμπ, σύλλογο με τον οποίο αγωνίστηκε για 12 χρόνια. Κατέκτησε τρία τοπικά πρωταθλήματα Κοπεγχάγης και τέσσερα εθνικά πρωταθλήματα. καθώς Συμμετείχε με την Εθνική Ομάδα στους Ολυμπιακούς Αγώνες του 1908 και σημείωσε τέσσερα γκολ στη νίκη 9–0 με αντίπαλο τη Γαλλία Β, στο πρώτο παιχνίδι ποδοσφαίρου στην ιστορία των Ολυμπιακών Αγώνων. Σκόραρε άλλα τέσσερα γκολ στο δεύτερο παιχνίδι των Ολυμπιακών Αγώνων (22 Οκτωβρίου), στη συντριπτική νίκη με 17–1 επί της Γαλλίας, τη μεγαλύτερη νίκη στην ιστορία της εθνικής ομάδας της Δανίας, τη μεγαλύτερη ήττα στην ιστορία της Εθνικής Γαλλίας, στον αγώνα με τα περισσότερα γκολ στην ιστορία των Ολυμπιακών τουρνουά. Τέσσερα χρόνια αργότερα, σημείωσε ένα γκολ στους τρεις αγώνες της Δανίας στους Ολυμπιακούς Αγώνες του 1912, προτού ηττηθεί για άλλη μια φορά από τη Μεγάλη Βρετανία στον τελικό. Τελείωσε την καριέρα του στην εθνική ομάδα τον Οκτώβριο του 1917, έχοντας πετύχει 14 γκολ σε 18 αγώνες. Κατάλογος ποδοσφαιριστών που σημείωσαν ρεκόρ με χατ-τρικ
Κύπελλο Κύπρου πετοσφαίρισης γυναικών 2017-18

Το Κύπελλο Κύπρου 2017-18 ήταν η 43η έκδοση του Κυπέλλου Κύπρου (41η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οχτώ ομάδες της Α΄ κατηγορία 2017-18. Νικήτρια ήταν η AEK για 2η φορά στην ιστορία της.

 Στην προημιτελική φάση οι οκτώ ομάδες κληρώθηκαν τυχαία μεταξύ τους σε τέσσερα ζευγάρια και έδωσαν διπλούς αγώνες (εντός και εκτός έδρας). Οι τέσσερις νικήτριες προκρίθηκαν στην ημιτελική φάση. Στην ημιτελική φάση οι ομάδες κληρώθηκαν τυχαία μεταξύ τους και τα δύο ζευγάρια έδωσαν διπλούς αγώνες (εντός και εκτός έδρας) με τις δύο νικήτριες να προκρίνονται στον τελικό. Στις δύο αυτές φάσεις, αν μια ομάδα πετύχαινε δύο νίκες, τότε έπαιρνε αυτή την πρόκριση.Σε περίπτωση που στους δύο αγώνες οι δύο ομάδες είχαν από μία νίκη, όπως πιο κάτω, αμέσως με την λήξη του δεύτερου αγώνα διεξαγόταν το χρυσό σετ (golden set): Πρώτος αγώνας 3 – 0, δεύτερος αγώνας 0 – 3 ή 1 – 3 τότε χρυσό σετ Πρώτος αγώνας 3 – 1, δεύτερος αγώνας 0 – 3 ή 1 – 3 τότε χρυσό σετ Πρώτος αγώνας 3 – 2, δεύτερος αγώνας 2 – 3 τότε χρυσό σετ Πρώτος αγώνας 3 – 0 ή 3 – 1, δεύτερος αγώνας 2 – 3 προκρίνεται ο νικητής του πρώτου αγώνα Πρώτος αγώνας 3 – 2, δεύτερος αγώνας 0 – 3 ή 1 – 3 προκρίνεται ο νικητής του δεύτερου αγώναΟ τελικός ήταν μονός και διεξήχθη σε ουδέτερη έδρα. Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στον τελικό προκρίθηκαν η ΑΕΚ και η Ανόρθωση. Το παιχνίδι διεξήχθη στις 21 Απριλίου 2018 στο Ελευθερία στη Λευκωσία. Νικήτρια ήταν η ΑΕΚ με σκορ 3-1 σετ (25-20, 25-27, 25-22, 25-17). ΚΟΠΕ, επιμ. (2017-01-04) (pdf). ΕΙΔΙΚΗ ΠΡΟΚΗΡΥΞΗ ΠΡΩΤΑΘΛΗΜΑΤΟΣ ΚΥΠΕΛΛΟΥ OΠΑΠ Α’ ΚΑΤΗΓΟΡΙΑΣ ΓΥΝΑΙΚΩΝ ΑΓΩΝΙΣΤΙΚΗΣ ΠΕΡΙΟΔΟΥ 2017 – 2018. Λευκωσία. Αρχειοθετήθηκε από το πρωτότυπο στις 2021-05-04. https://web.archive.org/web/20210504232853/https://new.volleyball.org.cy/wp-content/uploads/docs/201718/cupwomenA_201718.pdf.
Προκριματικά Παγκοσμίου Κυπέλλου Ποδοσφαίρου 2018 (ΚΟΝΚΑΚΑΦ)

Το τμήμα της Βόρειας, Κεντρικής Αμερικής και Καραϊβικής των προκριματικών του Παγκοσμίου Κυπέλλου 2018 της FIFA αποτελεί τη διοργάνωση των προκριματικών για το Παγκόσμιο Κύπελλο Ποδοσφαίρου 2018, που θα πραγματοποιηθεί στη Ρωσία, για εθνικές ομάδες μέλη της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής (CONCACAF). Συνολικά 3,5 θέσεις (3 απευθείας και 1 μέσω διηπειρωτικών μπαράζ) είναι διαθέσιμες για την τελική φάση.Προτάθηκε τροπολογία σχετικά με τη διαδικασία διεξαγωγής των προκριματικών της ζώνης Β.Κ. Αμερικής και Καραϊβικής, με τους αγώνες των πρώτων τριών φάσεων να διεξάγονται σε νοκ άουτ αναμετρίσεις, ενώ ο τέταρτος γύρος και ο τελικός γύρος (που αναφέρεται ως «το εξάγωνο») να διεξάγονται σε ομίλους. Οι αγώνες του πρώτου γύρου ορίσθηκαν να διεξαχθούν κατά τη διάρκεια των διεθνών ημερομηνίών της FIFA 23 έως 31 Μαρτίου του 2015. Η CONCACAF ανακοίνωσε τα πλήρη στοιχεία στις 12 Ιανουαρίου του 2015:

 Η δομή των προκριματικών έχει ως εξής: Πρώτος γύρος: Συνολικά 14 ομάδες (ομάδες των θέσεων 22-35). Δεύτερος γύρος: Συνολικά 20 ομάδες (ομάδες των θέσεων 9-21 και οι επτά νικήτριες του πρώτου γύρου). Τρίτος γύρος: Συνολικά 12 ομάδες (ομάδες των θέσεων 7-8 και οι δέκα νικήτριες του δευτέρου γύρου). Τέταρτος γύρος: Συνολικά 12 ομάδες (ομάδες των θέσεων 1-6 και οι έξι νικήτριες του τρίτου γύρου) χωρίζονται σε τρεις ομίλους των τεσσάρων, όπου οι τρεις νικήτριες του ομίλου και οι τρεις δεύτερες προχωρούν στον πέμπτο γύρο. Πέμπτος γύρος: Έξι ομάδες χωρισμένες σε δύο ομίλους. Η κλήρωση για τον πρώτο γύρο πραγματοποιήθηκε στις 15 Ιανουαρίου του 2015, στο W Hotel του Μαϊάμι Μπιτς στη Φλόριντα των ΗΠΑ. Η κλήρωση για τον δεύτερο γύρο πραγματοποιήθηκε στις 15 Ιανουαρίου του 2015, στο W Hotel του Μαϊάμι Μπιτς στη Φλόριντα των ΗΠΑ. Η κλήρωση για τον τρίτο γύρο θα πραγματοποιηθεί στις 25 Ιουλίου του 2015, στο παλάτι Κωνσταντινόφσκι (Константиновский дворец) στη Στρέλνα της Αγίας Πετρούπολης. Παγκόσμιο Κύπελλο Ποδοσφαίρου 2018 Προκριματικά Παγκοσμίου Κυπέλλου Ποδοσφαίρου 2018
Πούντα Αχαΐας

Για οικισμούς κ.λπ. με την ονομασία Πούντα στην Ελλάδα, δείτε: Πούντα. Η Πούντα είναι μικρός πεδινός παραθαλάσσιος οικισμός του Νομού Αχαΐας, αποτελεί τμήμα της Τοπικής Κοινότητας Άνω Διακοπτού, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Βρίσκεται κτισμένος στη θέση του ομώνυμου ακρωτηρίου όπου εκβάλλει ο Λαδοπόταμος.

 Πρόκειται για σχετικά καινούριο οικισμό καθότι αναγνωρίστηκε ως τέτοιος στις 17/03/1991. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Διακοπτού ως τμήμα του πρώην δημοτικού διαμερίσματος Άνω Διακοπτού. Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής: Ο πληθυσμός του οικισμού αυξάνεται τους καλοκαιρινούς μήνες καθότι αποτελείται από πολλές εξοχικές κατοικίες. Γειτνιάζει με τον παραθεριστικό οικισμό της Παραλίας Τραπέζης και αποτελούν ως σύνολο δημοφιλή παραθεριστικό προορισμό με τοπόσημο της περιοχής τη βοτσαλωτή παραλία Τραπέζης. Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), Λεξικό Διοικητικών Μεταβολών των Δήμων και Κοινοτήτων (1912-2001), Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Ε.Ε.Τ.Α.Α. - Διοικητικές μεταβολές Πούντας Αχαΐας. eetaa.gr. Ανακτήθηκε: 05/07/2018. Ε.Ε.Τ.Α.Α. - Διοικητικές μεταβολές Κοινότητας Άνω Διακοπτού Αχαΐας. eetaa.gr. Ανακτήθηκε: 05/07/2018.
Ποιμαντορική ράβδος

Η ποιμαντορική ράβδος ή αγία ράβδος ή πατερίτσα είναι εξάρτημα - σύμβολο της αρχιερωσύνης στην Ορθόδοξη Εκκλησία (του επισκόπου, του Μητροπολίτου, του βοηθού επισκόπου, του Αρχιεπισκόπου και του Πατριάρχου), όπως και στην Ρωμαιοκαθολική, Αγγλικανική, και Ανατολίτικη Εκκλησία, καθώς και κάποιων Λουθηρανικών, Μεθοδιστών, και Πεντηκοστιανών πρελάτων.

 Για την Ορθόδοξη Εκκλησία, είναι σύμβολο της πνευματικής, ποιμαντικής και δικαστικής εξουσίας που έχει ο επίσκοπος. Για πιο εύκολη μεταφορά και αποθήκευση, η ποιμαντορική ράβδος αποτελείται από συναρμολογούμενα επάργυρα ή επίχρυσα, σκαλιστά, μεταλλικά τμήματα. Στην κορυφή της φέρει έναν σταυρό μεταξύ δύο αντιτακτών φιδιών. Για τα φίδια αυτά υπάρχουν οι εξής εξηγήσεις: Παραπομπή στο χάλκινο φίδι που ύψωσε ο Μωυσής στην έρημο, ως προεικόνιση της Σταύρωσης του Χριστού. Παραπομπή στη ρήση του Χριστού «Ἰδοὺ ἐγὼ ἀποστέλλω ὑμᾶς ὡς πρόβατα ἐν μέσῳ λύκων. γίνεσθε οὒν φρόνιμοι ὡς οἱ ὄφεις καὶ ἀκέραιοι ὡς αἱ περιστεραί»(Ματθ. ι´, 16).Μια δεύτερη εκδοχή ποιμαντορικής ράβδου είναι το "αρχιερατικό μπαστούνι" ή "χαζράνι", το οποίο φέρουν οι επίσκοποι εκτός αρχιερατικής τελετουργίας. Σε αντίθεση με την ποιμαντορική ράβδο, το μπαστούνι είναι σημαντικά πιο κοντό και συνήθως μαύρου χρώματος. Στο επάνω μέρος προσαρτάται βιδωτή, επάργυρη, διακοσμημένη λαβή. Η ποιμαντική ράβδος φέρεται μόνο κατά την διάρκεια οποιασδήποτε αρχιερατικής ιερουργίας (Λειτουργία, Μυστήριο, Αγιασμό κ.λπ. ή αίθριες θρησκευτικές τελετές) με μόνη εξαίρεση την «εν πομπή» μετάβαση του αρχιερέα προς ενθρόνιση και της κατ΄ έθιμο σήμερα επίσημης φωτογράφισής του, φέροντας όμως υποχρεωτικά τον αρχιερατικό μανδύα. Κατά την επίδοση της στον Αρχιερέα, λέγεται η εξής ευχή : «Ράβδον δυνάμεως ἐξαποστελεῖ σοι Κύριος ἐκ Σιών, καὶ κατακυρίευε ἐν μέσῳ τῶν ἐχθρῶν σου, πάντοτε νυν και αεί και εις τους αιώνας των αιώνων. Αμήν». Ο Αρχιεπίσκοπος Κύπρου έχει αποκλειστικό δικαίωμα να έχει ράβδο σε σχήμα αυτοκρατορικού σκήπτρου, το οποίο του δώθηκε το 478 απο τον αυτοκράτορα Ζήνωνα μαζί με αλλά δύο προνόμια. (Το δεύτερο ήταν να υπογράφει το όνομά του με κιννάβαρι, και το τρίτο είναι να φοράει μωβ εξώρασο αντί για μαύρο). Γενικότερα, το μπαστούνι φέρεται και από ιερείς, οι οποίοι είναι τελετάρχες θρησκευτικής πομπής ή προϊστάμενοι ναών εν ώρα αρχιερατικής Θείας Λειτουργίας ή ηγούμενοι Ιερών Μονών, σαν γνώρισμα του αξιώματός τους.